*****

ΚΑΝΟΝΙΣΜΟΣ (ΕΟΚ) αριθ. 234/88 ΤΟΥ ΣΥΜΒΟΥΛΙΟΥ

της 25ης Ιανουαρίου 1988

για το άνοιγμα, την κατανομή και τον τρόπο διαχείρισης κοινοτικής δασμολογικής ποσόστωσης για το κατεψυγμένο βόειο κρέας της κλάσης 0202 και τα προϊόντα της διάκρισης 0206 29 91 της συνδυασμένης ονοματολογίας (1988)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 43 και 113,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

Εκτιμώντας:

ότι, για το κατεψυγμένο βόειο κρέας που υπάγεται στην κλάση 0202 και τα προϊόντα που υπάγονται στη διάκριση 0206 29 91 της συνδυασμένης ονοματολογίας, η Κοινότητα ανέλαβε στο πλαίσιο της Γενικής Συμφωνίας Δασμών και Εμπορίου (GATT), την υποχρέωση να ανοίξει ετήσια κοινοτική δασμολογική ποσόστωση με δασμό 20 %, της οποίας η ποσότητα, σε αποστεωμένο κρέας, ορίστηκε σε 50 000 τόνους· ότι, μετά από συμφωνία που συνήφθη με την Αργεντινή στο πλαίσιο του άρθρου XXIV της GATT, αυτή η ποσότητα ανήλθε σε 53 000 τόνους· ότι θα πρέπει, επομένως, να ανοιχθεί για το 1988 η ποσόστωση αυτή·

ότι πρέπει να εξασφαλισθεί ιδίως η ίση και συνεχής πρόσβαση όλων των ενδιαφερομένων εισαγωγέων της Κοινότητας στην εν λόγω ποσόστωση και η χωρίς διακοπή εφαρμογή του ποσοστού που προβλέπεται από την ποσόστωση αυτή για όλες τις εισαγωγές των εν λόγω προϊόντων σε όλα τα κράτη μέλη μέχρις εξαντλήσεως της ποσοστώσεως· ότι ένα σύστημα χρησιμοποιήσεως της κοινοτικής δασμολογικής ποσοστώσεως βασιζόμενο σε μια κατανομή μεταξύ των κρατών μελών φαίνεται πως ανταποκρίνεται στον κοινοτικό χαρακτήρα της εν λόγω ποσόστωσης σύμφωνα με τις αρχές που αναφέρονται ανωτέρω· ότι, για να επιτευχθεί δίκαιη κατανομή μεταξύ των κρατών μελών και για να αντανακλάται κατά τον καλύτερο δυνατό τρόπο η πραγματική εξέλιξη της αγοράς του εν λόγω προϊόντος, η κατανομή αυτή πρέπει να γίνεται ανάλογα με τις ανάγκες των κρατών μελών, υπολογιζόμενες με βάση, αφενός, τα στατιστικά στοιχεία για τις εισαγωγές προελεύσεως τρίτων χωρών κατά τη διάρκεια μιας αντιπροσωπευτικής περιόδου αναφοράς και, αφετέρου, τις οικονομικές προοπτικές για τη συγκεκριμένη περίοδο ποσόστωσης·

ότι, δυνάμει του άρθρου 8 παράγραφος 4 του κανονισμού (ΕΟΚ) αριθ. 3183/80 της Επιτροπής της 3ης Δεκεμβρίου 1980 περί των λεπτομερειών εφαρμογής του καθεστώτος πιστοποιητικών εισαγωγής, εξαγωγής και προκαθορισμού για τα γεωργικά προϊόντα (3), όπως τροποποιήθηκε τελευταία από τον κανονισμό (ΕΟΚ) αριθ. 2666/82 (4), τα πιστοποιητικά εισαγωγής επιτρέπουν την εισαγωγή ποσότητας μεγαλύτερης κατά 5 % από αυτή που αναφέρεται σ' αυτά· ότι, ωστόσο, η εισφορά που προβλέπεται στο άρθρο 12 του κανονισμού (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (5), όπως τροποποιήθηκε τελευταία από τον κανονισμό (ΕΟΚ) αριθ. 3905/87 (6), πρέπει να εφαρμόζεται σε κάθε ποσότητα που υπερβαίνει την ποσότητα που αναφέρεται στο πιστοποιητικό·

ότι, επειδή πρόκειται για σχετικά χαμηλή ποσόστωση, είναι δυνατόν να προβλεφθεί επ' ευκαιρία, χωρίς να θιγεί ο κοινοτικός χαρακτήρας της, σύστημα χρησιμοποίησης βασιζόμενο σε μία μόνο κατανομή μεταξύ των κρατών μελών· ότι κρίνεται, επίσης, σκόπιμο τα κράτη μέλη να επιλέγουν μόνα τους το σύστημα διαχείρισης των μεριδίων τους κατά τρόπο που να διασφαλίζεται μια κατάλληλη από οικονομικής πλευράς κατανομή·

ότι, επειδή το Βασίλειο του Βελγίου, το Βασίλειο των Κάτω Χωρών και το Μεγάλο Δουκάτο του Λουξεμβούργου έχουν συνενωθεί και εκπροσωπούνται από την οικονομική ένωση Μπενελούξ, κάθε ενέργεια σχετική με τη διαχείριση των μεριδίων που έχουν χορηγηθεί στην οικονομική ένωση αυτή δύναται να διεξάγεται από ένα των μελών της·

ότι θα πρέπει να προβλεφθεί ότι το Συμβούλιο μπορεί να κατανέμει τις ποσότητες που δεν χρησιμοποιήθηκαν,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Ανοίγεται για το έτος 1988 κοινοτική δασμολογική ποσόστωση για το κατεψυγμένο βόειο κρέας της κλάσης 0202 και για τα προϊόντα της διάκρισης 0206 29 91 της συνδυασμένης ονοματολογίας, συνολικής ποσότητας σε αποστεωμένο κρέας 53 000 τόνων.

Για τον καταλογισμό στην εν λόγω ποσόστωση, 100 χιλιόγραμμα μη αποστεωμένου κρέατος ισοδυναμούν με 77 χιλιόγραμμα αποστεωμένου κρέατος.

2. Οι εισαγωγές των εν λόγω προϊόντων, οι οποίες πραγματοποιούνται βάσει άλλου προτιμησιακού δασμολογικού καθεστώτος, δεν καταλογίζονται σε αυτή τη δασμολογική ποσόστωση.

3. Στα πλαίσια της δασμολογικής ποσόστωσης, ο εφαρμοζόμενος δασμός του κοινού δασμολογίου καθορίζεται σε 20 %.

Άρθρο 2

Η ποσότητα των 53 000 τόνων διαιρείται σε δύο τμήματα, 36 500 τόνων το ένα και 16 500 τόνων το άλλο, τα οποία κατανέμονται ως ακολούθως:

1.2.3.4 // // // // // Κράτη μέλη

// Για την

ποσότητα των

36 500 τόνων // Για την

ποσότητα των

16 500 τόνων // Συνολική

ποσότητα

53 000 τόνων // // // // // Μπενελούξ // 3 374 // 1 526 // 4 900 // Δανία // 289 // 130 // 419 // Γερμανία // 7 336 // 3 317 // 10 653 // Ελλάδα // 1 241 // 561 // 1 802 // Ισπανία // 878 // 397 // 1 275 // Γαλλία // 5 165 // 2 335 // 7 500 // Ιρλανδία // 288 // 130 // 418 // Ιταλία // 7 987 // 3 610 // 11 597 // Πορτογαλία // 544 // 246 // 790 // Ηνωμένο Βασίλειο // 9 398 // 4 248 // 13 646 // // // //

Άρθρο 3

1. Τα κράτη μέλη θεσπίζουν όλες τις απαραίτητες διατάξεις για να εξασφαλίσουν σε όλους τους ενδιαφερόμενους εισαγωγείς που είναι εγκατεστημένοι στο έδαφός τους την ελεύθερη πρόσβαση στα μερίδια που τους έχουν χορηγηθεί.

2. Η κατάσταση της εξάντλησης των μεριδίων των κρατών μελών διαπιστώνεται με βάση τις εισαγωγές που παρουσιάζονται στο τελωνείο, καλυπτόμενες από διασάφηση θέσης σε ελεύθερη κυκλοφορία.

Άρθρο 4

Τα κράτη μέλη ενημερώνουν περιοδικά την Επιτροπή για τις εισαγωγές που καταλογίσθηκαν πράγματι στα μερίδιά τους.

Άρθρο 5

Τα κράτη μέλη και η Επιτροπή συνεργάζονται στενά για την τήρηση του παρόντος κανονισμού.

Άρθρο 6

Η Επιτροπή, το αργότερο την 1η Οκτωβρίου 1988, υποβάλλει στο Συμβούλιο έκθεση επί των ποσοτήτων για τις οποιές χορηγήθηκαν πιστοποιητικά σε κάθε κράτος μέλος.

Το Συμβούλιο, αποφασίζοντας με ειδική πλειοψηφία μετά από πρόταση της Επιτροπής, προβαίνει, ενδεχομένως, σε κατανομή των μη χρησιμοποιηθέντων ποσοτήτων.

Άρθρο 7

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1988.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 25 Ιανουαρίου 1988.

Για το Συμβούλιο

Ο Πρόεδρος

H.-D. GENSCHER

(1) ΕΕ αριθ. C 286 της 24. 10. 1987, σ. 9.

(2) Γνώμη που διατυπώθηκε στις 22 Ιανουαρίου 1988 (δεν έχει ακόμα δημοσιευθεί στην Επίσημη Εφημερίδα).

(3) ΕΕ αριθ. L 338 της 13. 12. 1980, σ. 1.

(4) ΕΕ αριθ. L 283 της 6. 10. 1982, σ. 7.

(5) ΕΕ αριθ. L 148 της 28. 6. 1968, σ. 24.

(6) ΕΕ αριθ. L 370 της 30. 12. 1987, σ. 7.